Valakit zavart a fűnyíró hangja, karon lőtte a dolgozót | Bumm.sk
2018. június 25. hétfő - 16:56
A besztercebányai Zares vállalat dolgozói éppen füvet nyírtak az egyik lakótelepen, amikor egyiküket valaki légpisztollyal karon lőtte.
A besztercebányai Zares vállalat öt dolgozója hétfőn füvet nyírt a Sásová lakótelepen, egyiküket azonban 14:00 óra körül valaki légpisztollyal karon lőtte. A támadó az egyik nyolcadik emeleti lakásból adhatta le a lövést. A rendőrség vizsgálja az eset okait és körülményeit. A sérült férfit orvosi ellátásban részesítették, szerencsére vastagabb kesztyűt viselt a munkálatok elvégzése során.